plato-philosophy.respublica 9.587
τῷ φιλοσόφῳ ἄρα ἑπομένης ἁπάσης τῆς ψυχῆς καὶ μὴ στασιαζούσης ἑκάστῳ τῷ μέρει ὑπάρχει εἴς τε τἆλλα τὰ ἑαυτοῦ πράττειν καὶ δικαίῳ εἶναι , καὶ δὴ καὶ τὰς ἡδονὰς τὰς ἑαυτοῦ ἕκαστον καὶ τὰς βελτίστας καὶ εἰς τὸ δυνατὸν τὰς ἀληθεστάτας καρποῦσθαι . κομιδῇ μὲν οὖν . ὅταν δὲ ἄρα τῶν ἑτέρων τι κρατήσῃ , ὑπάρχει αὐτῷ μήτε τὴν ἑαυτοῦ ἡδονὴν ἐξευρίσκειν , τά τε ἄλλʼ ἀναγκάζειν ἀλλοτρίαν καὶ μὴ ἀληθῆ ἡδονὴν διώκειν . οὕτως , ἔφη . οὐκοῦν ἃ πλεῖστον φιλοσοφίας τε καὶ λόγου ἀφέστηκεν , μάλιστʼ ἂν τοιαῦτα ἐξεργάζοιτο ; πολύ γε . πλεῖστον δὲ λόγου ἀφίσταται οὐχ ὅπερ νόμου τε καὶ τάξεως ; δῆλον δή . ἐφάνησαν δὲ πλεῖστον ἀφεστῶσαι οὐχ αἱ ἐρωτικαί τε καὶ τυραννικαὶ ἐπιθυμίαι ; πολύ γε . ἐλάχιστον δὲ αἱ βασιλικαί τε καὶ κόσμιαι ; ναί . πλεῖστον δὴ οἶμαι ἀληθοῦς ἡδονῆς καὶ οἰκείας ὁ τύραννος ἀφεστήξει , ὁ δὲ ὀλίγιστον . ἀνάγκη . καὶ ἀηδέστατα ἄρα , εἶπον , ὁ τύραννος βιώσεται , ὁ δὲ βασιλεὺς ἥδιστα . πολλὴ ἀνάγκη . οἶσθʼ οὖν , ἦν δʼ ἐγώ , ὅσῳ ἀηδέστερον ζῇ τύραννος βασιλέως ; ἂν εἴπῃς , ἔφη . τριῶν ἡδονῶν , ὡς ἔοικεν , οὐσῶν , μιᾶς μὲν γνησίας , δυοῖν δὲ νόθαιν , τῶν νόθων εἰς τὸ ἐπέκεινα ὑπερβὰς ὁ τύραννος , φυγὼν νόμον τε καὶ λόγον , δούλαις τισὶ δορυφόροις ἡδοναῖς συνοικεῖ , καὶ ὁπόσῳ ἐλαττοῦται οὐδὲ πάνυ ῥᾴδιον εἰπεῖν , πλὴν ἴσως ὧδε . πῶς ; ἔφη . ἀπὸ τοῦ ὀλιγαρχικοῦ τρίτος που ὁ τύραννος ἀφειστήκει · ἐν μέσῳ γὰρ αὐτῶν ὁ δημοτικὸς ἦν . ναί . οὐκοῦν καὶ ἡδονῆς τρίτῳ εἰδώλῳ πρὸς ἀλήθειαν ἀπʼ ἐκείνου συνοικοῖ ἄν , εἰ τὰ πρόσθεν ἀληθῆ ; οὕτω . ὁ δέ γε ὀλιγαρχικὸς ἀπὸ τοῦ βασιλικοῦ αὖ τρίτος , ἐὰν εἰς ταὐτὸν ἀριστοκρατικὸν καὶ βασιλικὸν τιθῶμεν . τρίτος γάρ . τριπλασίου ἄρα , ἦν δʼ ἐγώ , τριπλάσιον ἀριθμῷ ἀληθοῦς ἡδονῆς ἀφέστηκεν τύραννος . φαίνεται . ἐπίπεδον ἄρʼ , ἔφην , ὡς ἔοικεν , τὸ εἴδωλον κατὰ τὸν τοῦ μήκους ἀριθμὸν ἡδονῆς τυραννικῆς ἂν εἴη . κομιδῇ γε . κατὰ δὲ δύναμιν καὶ τρίτην αὔξην δῆλον δὴ ἀπόστασιν ὅσην ἀφεστηκὼς γίγνεται . δῆλον , ἔφη , τῷ γε λογιστικῷ . οὐκοῦν ἐάν τις μεταστρέψας ἀληθείᾳ ἡδονῆς τὸν βασιλέα τοῦ τυράννου ἀφεστηκότα λέγῃ ὅσον ἀφέστηκεν , ἐννεακαιεικοσικαιεπτακοσιοπλασιάκις ἥδιον αὐτὸν ζῶντα εὑρήσει τελειωθείσῃ τῇ πολλαπλασιώσει , τὸν δὲ τύραννον ἀνιαρότερον τῇ αὐτῇ ταύτῃ ἀποστάσει .
Lemmas: ὁ φιλόσοφος ἄρα ἕπομαι ἅπας ὁ ψυχή καί μή στασιάζω ἕκαστος ὁ μέρος ὑπάρχω εἰς τε ἄλλος ὁ ἑαυτοῦ πράσσω καί δίκαιος εἰμί , καί δή καί ὁ ἡδονή ὁ ἑαυτοῦ ἕκαστος καί ὁ ἀγαθός καί εἰς ὁ δυνατός ὁ ἀληθής καρπόω . κομιδῇ μέν οὖν . ὅταν δέ ἄρα ὁ ἕτερος τις κρατέω , ὑπάρχω αὐτός μήτε ὁ ἑαυτοῦ ἡδονή ἐξευρίσκω , ὁ τε ἄλλος ἀναγκάζω ἀλλότριος καί μή ἀληθής ἡδονή διώκω . οὕτως , φημί . οὐκοῦν ὅς πολύς φιλοσοφία τε καί λόγος ἀφίστημι , μάλα ἄν τοιοῦτος ἐξεργάζομαι ; πολύς γε . πολύς δέ λόγος ἀφίστημι οὐ ὅς νόμος τε καί τάξις ; δῆλος δή . φαίνω δέ πολύς ἀφίστημι οὐ ὁ ἐρωτικός τε καί τυραννικός ἐπιθυμία ; πολύς γε . ἐλαχύς δέ ὁ βασιλικός τε καί κόσμιος ; ναί . πολύς δή οἴομαι ἀληθής ἡδονή καί οἰκεῖος ὁ τύραννος ἀφίστημι , ὁ δέ ὀλίγος . ἀνάγκη . καί ἀηδής ἄρα , λέγω , ὁ τύραννος βιόω , ὁ δέ βασιλεύς ἡδύς . πολύς ἀνάγκη . οἶδα οὖν , εἰμί δέ ἐγώ , ὅσος ἀηδής ζάω τύραννος βασιλεύς ; ἐάν λέγω , φημί . τρεῖς ἡδονή , ὡς ἔοικα , εἰμί , εἷς μέν γνήσιος , δύο δέ νόθος , ὁ νόθος εἰς ὁ ἐπέκεινα ὑπερβαίνω ὁ τύραννος , φεύγω νόμος τε καί λόγος , δούλη τις δορυφόρος ἡδονή συνοικέω , καί ὁπόσος ἐλασσόω οὐδέ πάνυ ῥᾴδιος λέγω , πλήν ἴσως ὧδε . πῶς ; φημί . ἀπό ὁ ὀλιγαρχικός τρίτος που ὁ τύραννος ἀφίστημι · ἐν μέσος γάρ αὐτός ὁ δημοτικός εἰμί . ναί . οὐκοῦν καί ἡδονή τρίτος εἴδωλον πρός ἀλήθεια ἀπό ἐκεῖνος συνοικέω ἄν , εἰ ὁ πρόσθεν ἀληθής ; οὕτως . ὁ δέ γε ὀλιγαρχικός ἀπό ὁ βασιλικός αὖ τρίτος , ἐάν εἰς αὐτός ἀριστοκρατικός καί βασιλικός τίθημι . τρίτος γάρ . τριπλάσιος ἄρα , εἰμί δέ ἐγώ , τριπλάσιος ἀριθμός ἀληθής ἡδονή ἀφίστημι τύραννος . φαίνω . ἐπίπεδος ἄρα , φημί , ὡς ἔοικα , ὁ εἴδωλον κατά ὁ ὁ μῆκος ἀριθμός ἡδονή τυραννικός ἄν εἰμί . κομιδῇ γε . κατά δέ δύναμις καί τρίτος αὔξη δῆλος δή ἀπόστασις ὅσος ἀφίστημι γίγνομαι . δῆλος , φημί , ὁ γε λογιστικός . οὐκοῦν ἐάν τις μεταστρέφω ἀλήθεια ἡδονή ὁ βασιλεύς ὁ τύραννος ἀφίστημι λέγω ὅσος ἀφίστημι , ἐννεακαιεικοσικαιεπτακοσιοπλασιάκις ἡδύς αὐτός ζάω εὑρίσκω τελειόω ὁ πολλαπλασίωσις , ὁ δέ τύραννος ἀνιαρός ὁ αὐτός οὗτος ἀπόστασις .